ไม่มีใครรู้สึกแย่ไปกว่าผมอีกแล้ว พิธีกรยอมรับผิดคนเดียว ประกาศชื่อมิสยูนิเวิร์สผิดคน
พิธีกรเวทีการประกวดมิสยูนิเวิร์สประกาศขอรับผิดเพียงผู้เดียว บอกไม่มีใครรู้สึกแย่มากไปกว่าเขาอีกแล้ว หลังประกาศชื่อสาวงามที่ครองตำแหน่งมิสยูนิเวิร์ส 2015 ผิดพลาด ทำเอาสาวงามโคลอมเบียได้สวมมงกุฎเพียงไม่กี่นาที ขณะที่สาวงามจากฟิลิปปินส์กลายเป็นเจ้าของตำแหน่งตัวจริง,สำนักข่าวต่างประเทศรายงาน กรณีเกิดเรื่องสุดดราม่า ความผิดพลาดช็อกโลกบนเวทีการประกวดมิสยูเวิร์ส หรือนางงามจักรวาล เมื่อค่ำคืนวันอาทิตย์ที่ 20 ธ.ค. (ตามเวลาท้องถิ่น) หรือตรงกับเช้าวันจันทร์ที่ 21 ธ.ค. ตามเวลาในประเทศไทย เมื่อ นายสตีฟ ฮาร์วีย์ พิธีกรอารมณ์ดีในการประกวดมิสยูนิเวิร์ส ได้ประกาศชื่อสาวงามที่คว้ามงกุฎมิสยูนิเวิร์ส ประจำปี 2015 ผิดพลาด,ตอนแรก สตีฟ ฮาร์วีย์ ได้ประกาศชื่อ น.ส.อะเรียดนา กูเตียร์เรส สาวงามจากโคลอมเบีย วัย 21 ปี เป็นผู้ครองมงกุฎมิสยูนิเวิร์ส ปี 2015 จนสร้างความดีใจให้กับเธอสุดขีดท่ามกลางเสียงเพลงและเสียงปรบมือจากผู้ชมที่ดังกึกก้องร่วมแสดงความยินดีกับเธอ แต่แล้ว ไม่กี่นาทีต่อมา น.ส.กูเตียร์เรส กลับต้องเจอเรื่องช็อกยิ่งกว่า เมื่อได้ยินสตีฟ ฮาร์วีย์ ออกมาพูดบนหน้าเวทีอีกครั้งด้วยสีหน้ากระอักกระอ่วนว่า เขามีเรื่องต้องขอโทษ รองอันดับ 1 ได้แก่ มิสโคลอมเบีย และมิสยูนิเวิร์ส ปี 2015 คือ สาวงามจากฟิลิปปินส์,นายสตีฟ ฮาร์วีย์ กล่าวว่า สิ่งที่เกิดขึ้นเป็นความผิดพลาดของเขาแต่เพียงผู้เดียว และจะขอรับผิดชอบต่อความผิดพลาดที่ได้อ่านชื่อผิด เพราะ น.ส.เพีย อลองโซ วูร์ทซ์บาค จากฟิลิปปินส์ วัย 26 คือ สาวงามที่ครองมงกุฎมิสยูนิเวิร์ส ปี 2015 และสาวงามจากโคลอมเบีย เป็นผู้ได้ตำแหน่งรองอันดับ 1 พร้อมกันนั้น สตีฟ ฮาร์วีย์ ยังได้ชูกระดาษแจ้งผลการประกวดให้กับผู้ชมดูด้วย ข่าวแจ้งว่า ฮาร์วีย์และบริษัท WME-IMG ผู้จัดการประกวด กล่าวว่า เรื่องนี้เป็นความผิดพลาดที่เกิดจากคน ขณะที่ฮาร์วีย์ยังกล่าวด้วยความเสียใจว่า ไม่มีใครรู้สึกแย่ในเรื่องนี้มากไปกว่าผมอีกแล้ว.,ฟิลิปปินส์ คว้า Miss Universe-น้องแนท สุดยอดเข้า 10 คนสุดท้าย,ไม่คว้ามง แต่คว้าใจ เส้นทาง น้องแนท เข้าถึง 10 คนสุดท้าย Miss Universe,เส้นทาง แนท อนิพรณ์ คนไทยส่งใจลุ้นคว้ามงกุฎ Miss Universe
 พิธีกรเวทีการประกวดมิสยูนิเวิร์สประกาศขอรับผิดเพียงผู้เดียว บอกไม่มีใครรู้สึกแย่มากไปกว่าเขาอีกแล้ว หลังประกาศชื่อสาวงามที่ครองตำแหน่งมิสยูนิเวิร์ส 2015 ผิดพลาด ทำเอาสาวงามโคลอมเบียได้สวมมงกุฎเพียงไม่กี่นาที 
ประกวดมิสยูนิเวิร์ส,มิสยูนิเวิร์ส2015,พิธีกร,ประกาศชื่อผิด,สาวงามฟิลิปปินส์,โคลอมเบีย,ประกวดนางงาม,นางงามจักรวาล,ข่าว,ข่าวต่างประเทศ,ไทยรัฐออนไลน์